คนท้องสามารถมีประจำเดือนได้ไหมค่ะ
สวัสดีค่ะ หากตรวจพบว่ามีการตั้งครรภ์จริง แล้วมีเลือดออก เลือดที่ออกถือว่าไม่ใช่เลือดประจำเดือนค่ะ แต่เป็นเลือดที่เกิดจากความผิดปกติต่างๆ ของการตั้งครรภ์ เช่น แท้งคุกคาม แท้งไม่ครบ แท้งติดเชื้อ ท้องนอกมดลูก ครรภ์ไข่ปลาอุก เป็นต้น หรืออาจเกิดจากมีการติดเชื้อในช่องคลอด หรือบางรายอาจเกิดจากเป็นมะเร็งปากมดลูกก็ได้ค่ะ ดังนั้น หากตรวจพบมีการตั้งครรภ์จริง แล้วมีเลือดออก แนะนำควรรีบไปพบสูติ-นรีแพทย์เพื่อตรวจหาสาเหตุค่ะ